7. juunil ehk kõigest kuue nädala pärast avalikustab Opel täpsema teabe uue Astra GTC mudeli  kohta ja samal ajal hakatakse vastu võtma ka ostutellimusi. Siis antakse põhjalik ülevaade selle uue mudeli hinnast, kasutatud tehnoloogilistest lahendustest, varustusest ja mootorivalikust, et tulevased kliendid saaksid valida välja just neile sobivate omadustega versiooni ja aegsasti ostutellimuse sisse anda. Uue Opel Astra GTC esimene seeriamudel tuleb maailma esmaesitlusele 15. septembril 2011 Frankfurdi autonäitusel.